CELEX: 32021D0006
Language: bg
Date: 2020-12-15 00:00:00
Title: Решение (ОВППС) 2021/6 на Комитета по политика и сигурност от 15 декември 2020 година за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2020/603 (EUTM Mali/2/2020)

7.1.2021   
               
               
                  BG
               
               
                  Официален вестник на Европейския съюз
               
               
                  L 4/10
               
            
         РЕШЕНИЕ (ОВППС) 2021/6 НА КОМИТЕТА ПО ПОЛИТИКА И СИГУРНОСТ
         от 15 декември 2020 година
         за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2020/603 (EUTM Mali/2/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 5 от него,
         като има предвид, че:
         
                     (1)
                  
                  
                     Съгласно член 5, параграф 1 от Решение 2013/34/ОВППС Съветът оправомощи Комитета по политика и сигурност (КПС) да взема съответните решения във връзка с политическия контрол и стратегическото ръководство на EUTM Мали, включително решения за назначаване на следващите командващи сили на мисии на ЕС.
                  
               
                     (2)
                  
                  
                     На 16 април 2020 г. КПС прие Решение (ОВППС) 2020/603 (2) за назначаване на бригаден генерал František RIDZÁK за командващ силите на мисията на ЕС за EUTM Мали.
                  
               
                     (3)
                  
                  
                     На 25 септември 2020 г. Испания предложи бригаден генерал Fernando Luis GRACIA HERREIZ да бъде назначен за нов командващ силите на мисията на ЕС за EUTM Мали на мястото на бригаден генерал František RIDZÁK, считано от 12 януари 2021 г.
                  
               
                     (4)
                  
                  
                     На 23 ноември 2020 г. Военният комитет на ЕС изрази подкрепата си за това предложение.
                  
               
                     (5)
                  
                  
                     Поради това следва да се вземе решение за назначаването на бригаден генерал Fernando Luis GRACIA HERREIZ за командващ силите на мисията на ЕС за EUTM Мали, считано от 12 януари 2021 г.
                  
               
                     (6)
                  
                  
                     Решение (ОВППС) 2020/603 следва да бъде отменено.
                  
               
                     (7)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,
                  
               ПРИЕ НАСТОЯЩОТО РЕШЕНИЕ:
         
            Член 1
            Бригаден генерал Fernando Luis GRACIA HERREIZ се назначава за командващ силите на военната мисия на Европейския съюз в подкрепа на обучението на въоръжените сили на Мали (EUTM Мали), считано от 12 януари 2021 г.
         
         
            Член 2
            Решение (ОВППС) 2020/603 се отменя.
         
         
            Член 3
            Настоящото решение влиза в сила на 12 януари 2021 г.
         
         
            Съставено в Брюксел на 15 декември 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 14, 18.1.2013 г., стр. 19.
         
            (2)  Решение (ОВППС) 2020/603 на Комитета по политика и сигурност от 16 април 2020 г. за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2019/2096 (EUTM Mali/1/2020) (ОВ L 139, 4.5.2020 г., стр. 65).